Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Veronika, Sviteková, Mgr.
Pozícia: Odborný zamestnanec pre realizáciu meraní Aktivita 1.4
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava
Znalosť jazykov: anglický B2

2. Zahraničná pracovná cesta (ZPC):
Štát, mesto: Holandsko, Arnhem
Vykonaná v dňoch: 24.6. – 27.6.2012
Názov prijímajúcej organizácie: CITO
Účel cesty: doplňujúce školenie - konzultácie
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
25.6.2012 a 26.6.2012 od 10:00 do 18:00
Konzultácie s Huubom Verstralenom a Robertom Zwitserom, školenie zamerané na model IRT a využívanie softvérov pri spracovaní dát.

4. Stručný priebeh rokovaní:
25.6.2012	10:00 - 18:00	
Úvodné stretnutie (Erwin van Schaffelaar, Huub Verstralen) spoločné vytýčenie cieľov školenia, diskusia o pokroku v spracovaní dát v čase od posledného stretnutia v marci 2012. 
Konzultácia s Huubom Verstralenom ohľadom kódovania problematických položiek s polytomickým skórovaním v teste štatistickej gramotnosti. Využívanie softvéru ConQuest a aplikácie, ktorú poskytuje OPLM na zoskupenie kategórií odpovedí na položku.
26.6.2012	10:00 - 18:00
Konzultácia (Huub Verstralen) k nastaveniu parametrov diskriminácie položiek zo štatistickej gramotnosti v OPLM. Interpretácia výstupov za jednotlivé položky.
Prednáška (Robert Zwitser) Koncepčné poňatie postupu vyhodnocovania dát z pohľadu IRT.
Konzultácia a praktické otázky (Robert Zwitser , Huub Verstralen) týkajúce sa prepájania viacerých testov a ich kalibrácie. 
Prednáška a práca s OPLM (Huub Verstralen) - DIF analýza.
5. Odporúčané závery:
Medzi výstupy meraní v aktivite 1.4 projektu HKV patrí aj publikovanie Zbierky úloh na rozvíjanie štatistickej gramotnosti, v ktorej by mali byť zverejnené úlohy z pilotného merania aj s ich charakteristikami, medzi ktoré patrí náročnosť a diskriminačná schopnosť úlohy.
Navrhujeme zapracovať do Zbierky úloh dva parametre položky, s celkovým využitím softvérov ConQuest aj OPLM. Pre korekciu problematických položiek odporúčame upravené verzie úloh administrovať na primerane veľkej vzorke v podobe kratšieho testu, ktorý bude metódou prepájania testov ukotvený k položkám z pilotného merania, a tak budeme môcť interpretovať výsledky všetkých úloh na spoločnej škále.
Na overenie jednodimenzionality úloh zo štatistickej gramotnosti nám v Cito odporučili použiť multidimenzionálny model alebo vyhodnocovať každú z oblastí (kombinatorika, percentá, pravdepodobnosť a štatistika) samostatne, pričom by sme v budúcnosti v teste mali zabezpečiť rovnomerné proporcie zastúpenia jednotlivých oblastí.

6. Prehľad prinesenej dokumentácie a miesto jej uloženia:
Výstupy z OPLM a ConQuestu týkajúce sa kalibrácie položiek, parametrov diskriminácie a DIF analýzy položiek štatistickej gramotnosti.  
Uložené v kancelárii č. 212, V. Sviteková, USB-kľúč.

7. Osobitne vyhotovený očakávaný prínos ZPC:
Pracovná cesta za účelom doplnenia školenia z marca 2012 dopadla nad moje očakávania.
Venovali sme sa veľmi praktickým otázkam a práci so softvérmi ConQuest a OPLM. Na dátach z pilotného merania štatistickej gramotnosti som sa naučila viac o vyhodnocovaní testov aj v budúcnosti, taktiež o prepájaní testov. Veľmi oceňujem prínos softvéru OPLM pre určovanie zmysluplných kategórií odpovedí na položky. Prínosom služobnej cesty podľa môjho názoru je nepochybne upevnenie nadviazaných kontaktov medzi spoločnosťami CITO a NÚCEM, ktoré, ako veríme, prinesie vzájomný prospech obom spoločnostiam.

8. Spôsob zverejnenia výsledkov ZPC, prenos získaných informácií
http://www.minedu.sk - správa zo ZPC.

Svojím podpisom súhlasím so zverejnením správy na internete.

Správu vypracoval: Mgr. Veronika Sviteková

Dátum: 29.6.2012

Správu schválil: PaedDr. Ivana Pichaničová, PhD.